Diari Oficial de la Generalitat Valenciana


Sumari del DOGV 5020, del 03-06-2005 (2005/6031)

RESOLUCIÓ de 18 de maig del 2005, del director general d'Ensenyament per la que es prorroga l'experimentació del projecte educatiu .Tots músics, tots diferents. per a la incorporació d'alumnat amb necessitats educatives especials al grau elemental de música en el Conservatori Professional de Música de Torrent (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5020

Data del DOGV
:   03-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6031


Data del document
:   18-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Torrent
    * educació especial
    * educació artística
    * música
    * centre d'ensenyament

RESOLUCIÓ de 18 de maig del 2005, del director general d'Ensenyament per la que es prorroga l'experimentació del projecte educatiu ?Tots músics, tots diferents- per a la incorporació d'alumnat amb necessitats educatives especials al grau elemental de música en el Conservatori Professional de Música de Torrent (València). [2005/6031]
  
L'article 1 de la Llei Orgànica 10/2002 de 23 de desembre, de Qualitat de l'Educació (LOCE) establix que són principis de qualitat del sistema educatiu, entre altres, el foment i la promoció de la investigació, l'experimentació, la innovació educativa i l'eficàcia dels centres escolars, per mitjà del reforç de la seua autonomia i la potenciació de la funció directiva dels centres.
  
En l'article 67 de la mateixa Llei s'assenyala que els centres docents disposaran de la necessària autonomia pedagògica que afavorisca la millora contínua de l'educació i comanda a les administracions educatives, en l'àmbit de les seues competències, el foment d'esta autonomia i la promoció d'acords i compromisos per al desenrotllament de plans i actuacions que comporten una millora contínua dels processos educatius i dels seus resultats. En concordança, l'article 68 de la mateixa Llei determina que eixa autonomia pedagògica es concretarà per mitjà de projectes educatius.
  
Per la seua banda en l'article 48 de la Llei mencionada s'indica que, amb la finalitat de facilitar la integració social i laboral dels alumnes amb necessitats educatives especials, les administracions públiques promouran ofertes formatives adaptades a les necessitats específiques dels alumnes.
  
El Reial Decret 756/1992, de 26 de juny, pel qual s'establixen els aspectes bàsics del currículum dels graus elemental i mitjà dels ensenyaments de Música, en la seua disposició addicional segona indica que les administracions educatives adoptaran les mesures oportunes per a l'adaptació del currículum a les necessitats dels alumnes amb minusvalidesa, respectant els objectius fixats en el dit decret.
  
El Decret 151/1993, de 17 d'agost (DOGV 02.09.1993), del Govern Valencià, modificat pels Decrets 72/1996 (DOGV 19.04.1996) i 94/1994 (DOGV 10.06.1994) no sols va establir el currículum dels graus elemental i mitjà sinó que va establir a més els criteris d'accés als dits graus. En la seua disposició addicional segona establix l'adaptació del currículum a les necessitats de l'alumnat amb minusvalidesa físiques o sensorials respectant en tot cas els objectius fixats en el Decret. L'article vint va determinar que el consell escolar de cada centre públic establiria, respectant les instruccions de la Conselleria de Cultura, Educació i Esport, el procediment d'ingrés en el grau elemental, d'acord amb el projecte curricular i amb les possibilitats organitzatives del centre docent. Este procediment atendrà a l'apreciació de les aptituds musicals dels interessats i a l'edat idònia per a realitzar els estudis d'este grau, compresa preferentment entre els 8 i els 12 anys.
  
Atés que les opcions sociolaborals de l'alumnat amb necessitats educatives especials depenen d'aprenentatges previs, que s'inserixen tant en el sistema d'ensenyaments considerats de règim general com en el sistema d'ensenyaments considerats de règim especial, i que estos dos poden ser compatibilitzats, al coincidir les edats de l'alumnat, correspon estimar el projecte d'integració ?Tots músics, tots diferents- que pretén facilitar els ensenyaments especialitzats de música a aquell alumnat amb necessitats educatives especials capaç de seguir-los, respectant els objectius bàsics del currículum de grau elemental, però per mitjà d'una adaptació dels procediments d'admissió.
  
És en este context en què el Conservatori Professional de Música de Torrent, que té autoritzats el grau elemental i el grau mitjà dels ensenyaments de Música, ha desenrotllat un projecte experimental per a adaptar la prova d'aptitud al grau elemental de música per als alumnes amb necessitats educatives especials, especialment apte per a aconseguir els objectius del grau elemental de música, per això es reservaren 5 llocs escolars a este alumnat.
  
Per això, en virtut de les competències que m'atribuïx el número 18 de l'article 9 del Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport (DOGV 14.07.2003)
  
RESOLC
  
Primer
  
La gran acceptació i els èxits aconseguits en l'experiència durant el passat curs escolar, justifiquen i aconsellen prorrogar i autoritzar a partir del curs acadèmic 2005-2006 al Conservatori Professional de Música de Torrent a continuar amb el projecte d'innovació educativa consistent a adaptar la prova d'aptitud del grau elemental de Música a l'alumnat amb necessitats educatives especials, escolaritzat en centres ordinaris, ?per mitjà del corresponent dictamen d'escolarització-, i que es considere apte per a seguir els ensenyaments musicals de grau elemental.
  
Segon
  
L'experiència educativa que s'autoritza tindrà les següents característiques:
  
a) Va dirigida a l'alumnat amb necessitats educatives epecials, escolaritzat en centres ordinaris, amb el corresponent dictamen d'escolarització, que es considere apte per a seguir els ensenyaments musicals de grau elemental, complint tots els objectius establits en la normativa vigent.
  
b) Haurà de ser autoritzada pels pares, mares o tutors legals de l'alumnat a què afecte.
  
c) S'adaptarà la prova d'aptitud al grau elemental de música a les circumstàncies personals de cada alumne o alumna que concórrega per esta via.
  
d) El nombre màxim de llocs escolars i d'especialitat instrumental de l'oferta general que es reserven, per a l'alumnat amb necessitats educatives epeciales que supere la prova, serà de 4 llocs per al primer curs del grau elemental. La Comunitat Educativa de la localitat de Torrent i de l'àrea territorial que abraça el Conservatori haurà de ser informada d'este projecte.
  
e) El procediment d'admissió serà l'establit amb caràcter general per a la resta de l'alumnat.
  
f) S'adaptará la prova d'aptitud a l'inici del curs escolar 2005-2006. Les especialitats instrumentals que s'oferisquen seran les que el centre tinga autoritzades.
  
g) Esta resolució podrà revisar-se anualment.
  
Tercer
  
1. Per a sol·licitar la realització de la prova d'aptitud adaptada al grau elemental de Música, en les condicions establides en la present Resolució, es requerirà:
  
a) Realitzar la preinscripció en la mencionada prova en les dates que oportunament determine el Conservatori Professional de Música de Torrent.
  
b) Presentar la documentació que avale les condicions de discapacitat de l'alumne o alumna, entre altres s'acompanyarà d'un informe tècnic psicopedagògic, el model del qual s'adjunta en l'annex d'esta resolució.
  
c) Certificat de minusvalua.
  
d) L'edat idònia per a l'admissió de l'alumnat serà compresa entre 8 i 12 anys.
  
e) Degut a les característiques de l'alumnat amb necessitats educatives epecials, la Comissió de seguiment podrà tindre en consideració situacions especìfiques d'alumnes que no cumplisquen este requisit d'edat.
  
2. L'informe mencionat anteriorment es realitzarà pel psicopedagog/a del centre escolar on es trobe escolaritzat l'alumne/a, pel Servici Psicopedagògic Escolar de la zona, o pel Gabinet Municipal autoritzat corresponent. En ell han de quedar reflectits entre altres aspectes, les competències curriculars que presenta l'alumne o alumna, així com les adaptacions curriculars i/o d'accés realitzades.
  
Quart
  
1. L'alumnat amb necessitats educatives especials matriculat en el grau elemental de música, després de superar la prova i obtindre lloc escolar per esta via, serà objecte d'un seguiment específic per part de l'equip de professors del centre en col·laboració amb l'Inspector d'Educació corresponent.
  
Este seguiment té com a objecte:
  
a) Determinar les necessitats que presenta l'alumne/a per a seguir estos ensenyaments, i precisar les actuacions i adaptacions curriculars i/o metodòlogiques que contribuïsquen a un millor desenrotllament del procés d'ensenyament/aprenentatge.
  
b) La detecció de necessitats referides a recursos humans i/o materials de suport específic.
  
2. Aixímateix el seguiment que s'establisca orientarà:
  
a) La formació del professorat del centre implicat directament en el projecte en aspectes específics, amb la col·laboració del CEFIRE corresponent, i amb el reconeixement derivat de la valoració de la funció pública docent.
  
b) La determinació de les millores que requerisca el projecte per a la seua aplicació en cursos successius.
  
3. L'equip de professors elaborarà a final del curs una memòria d'avaluació dels aspectes curriculars i didàctics desenvolupats en el projecte que formarà part de la programació general del centre.
  
4. Al professor coordinador del projecte ?Tots músics, tots diferents?, li serà reconegut el nombre de crèdits de formació que corresponga a les hores dedicades a esta funció, d'acord amb la legislació vigent.
  
Quint
  
El projecte podrà ser revocat en el cas que el desenrotllament d'este no s'adeqüe a les condicions i objectius indicats o s'alteren les circumstàncies tingudes en compte per a la seua autorització.
  
Sext
  
1. La Direcció General d'Ensenyament, a través d'una Comissió constituïda a l'efecte vetlarà pel desenrotllament de l'experiència autoritzada, realitzarà el pla de seguiment, la detecció de necessitats i de recursos educatius, i es responsabilitzarà de la difusió del material elaborat, per a la seua possible utilització en altres conservatoris.
  
2. La comissió de treball, de caràcter interdisciplinar, estarà composta per:
  
a) La cap del Servici d'Ordenació Acadèmica o persona en qui delegue.
  
b) La cap de la Secció d'Educació Especial.
  
c) Un representant de la Inspecció Educativa, designat pel director general d'Ensenyament.
  
d) Un tècnic del Servici de Planificació Educativa.
  
e) El director del Conservatori Professional de Música de Torrent, o persona en qui delegue.
  
f) Un representant del Centre de Formació i Recursos Educatius (CEFIRE) de Torrent, designat pel cap de Servici de Formació del Professorat.
  
g) El professor del Conservatori Professional de Torrent que exercisca les funcions de coordinador del projecte.
  
3. La Comissió podrà invitar ?amb veu però sense vot- a determinades persones expertes o a professors vinculats al projecte, quan així ho requerisca el tema de treball.